Εθνικός Πειραιώς (πετοσφαίριση)

Τα **τμήματα πετοσφαίρισης του [[Εθνικός Πειραιώς|Εθνικού Ο.Φ.Π.Φ.]]** είναι από τα παλιότερα του συλλόγου και τα πρώτα χρόνια και πριν τον Β΄ Παγκόσμιο Πόλεμο συμμετείχε ανελλιπώς στα τοπικά πρωταθλήματα κέντρου και στην Α΄κατηγορία. Ο Εθνικός είναι η πρώτη ομάδα που εμφάνισε γυναικείες ομάδες βόλλεϊ και κολύμβησης προπολεμικά.

## Τμήμα γυναικών
Αν και δεν είναι ευρύτερα γνωστό, ο Εθνικός είναι η πρώτη ομάδα που εμφάνισε γυναικείες ομάδες βόλλεϊ (και κολύμβησης) προπολεμικά. Με έφορο τον κ.Πασαλάρη κατακτά το πρωτάθλημα το 1930–31 και αήττητο το 1931–32, τα οποία και διοργάνωσε. Δραστηριότητες των ομάδων βόλεϊ ανδρών, γυναικών, νέων, νεανίδων και συμμετοχή στα πρωταθλήματα Αθηνών–Πειραιώς, αναφέρονται συνεχώς ως το 1940. Μεταπολεμικά αγωνίσθηκε στα πρωταθλήματα που διοργανώνονταν από τον ΣΕΓΑΣ.

Τον Μαϊο του 1949 στο γήπεδο του στο Νέο Φάληρο διοργάνωσε πασχαλινό τουρνουά με τη συμμετοχή του Τρίτωνα, του ΓΣ Εθνικού και άλλων ομάδων.

*Στο **Πρωτάθλημα Α' Πειραιώς 1932** αγωνίστηκε με τους: Ολυμπιακός, Αιολικός Τζιτζιφιών, Φαληρικός Σύνδεσμος

Η επαναλειτουργία των Τμημάτων υποδομών έγινε την περίοδο 2015–16, μετά από 19 ολόκληρα χρόνια και η συμμετοχή στα πρωταθλήματα Παίδων, Παμπαίδων και Εφήβων.

Τα τελευταία χρόνια αγωνίζεται στο Πρωτάθλημα ΕΣΠΕΔΑ μετά από μια περίοδο αδράνειας. Το 2021 ο σύλλγος επαναλειτουργεί το τμήμα βόλεϊ γυναικών το οποίο την περίοδο 2021–22, κατέκτησε αήττητο το πρωτάθλημα ΕΣΠΕΔΑ, κερδίζοντας έτσι την άνοδο στην Β' Εθνική ενώ την περίοδο 2023–24 κατέκτησε το κύπελλο ΕΣΠΕΔΑ.
 
### Τίτλοι και διακρίσεις
* **1** Πρωτάθλημα ΕΣΠΕΔΑ: 2021–22
* **2** Κύπελλα ΕΣΠΕΔΑ: 2023–24, 2024–25
* **2** Πρωταθλήματα Πειραιώς: 1930-31, 1931-32

## Τμήμα ανδρών

### Τα πρώτα χρόνια

Ο Εθνικός εμφανίσθηκε για πρώτη φορά το 1927 στο πρωτάθλημα πετοσφαίρισης ανδρών που διοργάνωσε ο ΣΕΓΑΣ . Αξίζει εδώ να αναφέρουμε τους συμμετέχοντες:

* Α΄ όμιλος: Εθνικός Γ.Σ. Αθηνών, Πανελλήνιος, Γ.Π.Σ. Πέλοψ Κιάτου, Γ.Σ. Αμαρουσίου, Ατρόμητος Αθηνών, Διδασκαλείο Γυμναστικής, Παναθηναϊκός.
* Β΄ όμιλος: Ολυμπιακός, Εθνικός Πειραιώς, Αθηναϊκός Α.Σ., Πανιώνιος, Γ.Σ. Γουδί, Σχολή Ευελπίδων, Πανεπιστήμιο Αθηνών.

Η τελική φάση διεξήχθη στις 20 Μαρτίου στο Παναθηναϊκό Στάδιο παρουσία του προέδρου της Δ.Ο.Ε. Πιερ ντε Κουμπερτέν. 

Με έφορο τον κ.Πασαλάρη κατακτά το πρωτάθλημα  Πειραιώς το 1930-31, το οποία και διοργάνωσε. Στις 25-26 Οκτωβρριου 1931 διοργάνωσε τουρνουά με τους Νέους Βύρωνος και τη Νήαρ Ηστ, το οποίο κατέκτησε νικώντας και τους δύο αντιπάλους (με 2-1 σετ έκαστος). Το ρόστερ της ομάδας ήταν: Π.Πρωτοπαππάς, Ι.Τρίγκατζης, Κ.Βαλλίδης, Θ.Νιαγάνας, Π.Δερμιντσάκης, Α.Μομφεράτος. 

Δραστηριότητες των ομάδων βόλεϊ ανδρών, γυναικών, νέων, νεανίδων και συμμετοχή στα πρωταθλήματα Αθηνών–Πειραιώς, αναφέρονται συνεχώς ως το 1940.

*Στο **Πρωτάθλημα Α' Πειραιώς 1931** αγωνίστηκε με τους: Ολυμπιακός, Πειραϊκός Σύνδεσμος, Πειραϊκός Ομιλος, Ηρακλής Κοκκινιάς, Σώμα Προσκόπων
*Στο **Πρωτάθλημα Α' Πειραιώς 1932** αγωνίστηκε με τους: Ολυμπιακός, Πειραϊκός Σύνδεσμος, Ηρακλής Κοκκινιάς, Πειραϊκός Ομιλος και Αιολικός Τζιτζιφιών
*Στο **Πρωτάθλημα Α' Πειραιώς 1933** αγωνίστηκε με τους: Ολυμπιακός, Πειραϊκός Σύνδεσμος, Φαληρικός Σύνδεσμος, Ηρακλής Κοκκινιάς, Αιολικός

### Μεταπολεμική περίοδος
Μεταπολεμικά αγωνίσθηκε στα πρωταθλήματα που διοργανώνονταν από τον ΣΕΓΑΣ. Είναι χαρακτηριστικό της παρουσίας του Ομίλου στο βόλεϊ, ότι το 1970, μαζί με άλλα 8 σωματεία, ίδρυσε την **Ελληνική Ομοσπονδία Πετοσφαίρισης**. Έκτοτε αγωνίζεται στα πρωταθλήματα  που διοργανώνονται από αυτή.

### Δεκαετία 2000
Την σεζόν 2002-03 κέρδισε την άνοδο για τη Γ' Εθνική και εκεί αγωνίστηκε την επόμενη χρονιά στον β' όμιλο. Το 2007 κέρδισε το πρωτάθλημα και ανήλθε στη Β' Εθνική. Την  περίοδο 2008-09 τερμάτισε 5ος στη Β' Εθνική και 6ος την επόμενη σεζόν. Ακολούθησε αλλη μια 5η θέση το 2010-11 και η 2η προνομιούχος το 2011-12. Ετσι, ο Εθνικός αγωνίστηκε στην Α2 για πρώτη φορά στην ιστορία του, αλλά υποβιβάστηκε αμέσως.

### 2014-2018: Ανοδική πορεία, προβιβασμός στην Α1 και αδράνεια
Την  περίοδο 2014–15 αγωνίσθηκε στην Α2 εθνική κατηγορία ανδρών. Η μεγαλύτερη επιτυχία όμως του τμήματος Volley του Εθνικού Ο.Φ.Π.Φ. ήταν η **επαναλειτουργία των Τμημάτων υποδομών** την περίοδο 2015–16, μετά από 19 ολόκληρα χρόνια και η συμμετοχή στα πρωταθλήματα Παίδων, Παμπαίδων και Εφήβων.

Την περίοδο 2016–17 κατάφερε αήττητη να στεφθεί **πρωταθλήτρια** και να ανέβει κατηγορία.  Επίσης την αγωνιστική περίοδο 2016–17 εκτός από την συμμετοχή στα παραπάνω Πρωταθλήματα, συμμετέχει και στο Πρωτάθλημα Παγκορασίδων για πρώτη φορά έπειτα από περίπου 70 χρόνια.

Η αγωνιστική περίοδος 2017–18 ήταν **ορόσημο**, αφού μετά από 37 χρόνια η ομάδα αγωνίστηκε στην **ανώτατη κατηγορία** (Α1 ΕΘΝΙΚΗ ΚΑΤΗΓΟΡΙΑ ΑΝΔΡΩΝ) της VOLLEY LEAGUE και παρόλο που αντιμετώπισε ομάδες με εμπειρία στην κατηγορία αυτή, **κατάφερε να τερματίσει στην 7η θέση**.

Το τμήμα είναι ανενεργό από την περίοδο 2018–19 λόγω οικονομικών προβλημάτων.

#### Τα αποτελέσματα στην Α1
##### Εντός Έδρας

##### Εκτός Έδρας

##### Play off

### Τίτλοι και διακρίσεις
* **1** Α2 Εθνική πετοσφαίρισης ανδρών: 2016–17 (αήττητος)
***1** Β΄ Εθνική Πετοσφαίρισης Ελλάδας Ανδρών: 1978-79, 1988-89
**2η θέση: 2011-12
***1** Γ΄ Εθνική Πετοσφαίρισης Ελλάδας Ανδρών: 2006-07
* **1** Πρωτάθλημα Πειραιά: 1949–50
* **1** Πρωτάθλημα Αθηνών-Πειραιά: 1973-74
* **1** Τουρνουά Εθνικού: 1931
* Α' ΕΣΠΕΔΑ:
**2η θέση: 2002-03, 2013-14

### Παλαιότερες συνθέσεις
#### Ρόστερ 2017-18

## Έδρα
Αρχικά το γήπεδο του συλλόγου ήταν δίπλα στην Ηλεκτρική Εταιρεία Πειραιά στο Νέο Φάληρο. Εκεί διεξήχθη το πρωτάθλημα Πειραιά του 1932. Πολύ αργότερα μετακόμισε στο Παπαστράτειο, την παραδοσιακή του έδρα.

## Σημειώσεις

## Παραπομπές


## Εξωτερικοί σύνδεσμοι
* Το επίσημο site του τμήματος Volley του Εθνικού Ο.Φ.Π.Φ.

Πετοσφαιριση
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.